dionysius-halicarnassensis-history.de-thucydide 34
ἐπεὶ δὲ καὶ περὶ τῶν δημηγοριῶν αὐτοῦ τὰ δοκοῦντά μοι φανερὰ ποιήσειν ὑπεσχόμην , ἐν αἷς οἴονταί τινες τὴν ἄκραν τοῦ συγγραφέως εἶναι δύναμιν , διελόμενος καὶ ταύτην διχῇ τὴν θεωρίαν εἴς τε τὸ πραγματικὸν μέρος καὶ εἰς τὸ λεκτικὸν χωρὶς ὑπὲρ ἑκατέρου ποιήσομαι τὸν λόγον , ἀρξάμενος ἀπὸ τοῦ πραγματικοῦ . ἐν ᾧ πρώτην μὲν ἔχει μοῖραν ἡ τῶν ἐνθυμημάτων τε καὶ νοημάτων εὕρεσις , δευτέραν δὲ ἡ τῶν εὑρεθέντων χρῆσις · ἐκείνη μὲν ἐν τῇ φύσει μᾶλλον ἔχουσα τὴν ἰσχύν , αὕτη δὲ ἐν τῇ τέχνῃ . τούτων ἣ μὲν πλέον ἔχουσα τοῦ τεχνικοῦ τὸ φυσικὸν καὶ διδαχῆς ἐλάττονος δεομένη θαυμαστή τίς ἐστι παρὰ τῷ συγγραφεῖ · φέρει γὰρ ὥσπερ ἐκ πηγῆς πλουσίας ἄπειρόν τι χρῆμα νοημάτων τε καὶ ἐνθυμημάτων περιττῶν καὶ ξένων καὶ παραδόξων . ἣ δὲ πλεῖον ἔχουσα τὸ τεχνικὸν καὶ λαμπροτέραν ποιοῦσα φαίνεσθαι τὴν ἑτέραν ἐνδεεστέρα τοῦ δέοντος ἐπὶ πολλῶν . ὅσοι μὲν οὖν ἐκτεθαυμάκασιν αὐτὸν ὑπὲρ τὸ μέτριον , ὡς μηδὲν τῶν θεοφορήτων διαφέρειν , διὰ τὸ πλῆθος ἐοίκασι τῶν ἐνθυμημάτων τοῦτʼ ἐσχηκέναι τὸ πάθος . οὓς ἐὰν διδάσκῃ τις ἐφʼ ἑκάστῳ πράγματι παρατιθεὶς τὸν λόγον , ὅτι ταυτὶ μὲν οὐκ ἦν ἐπιτήδεια ἐν τούτῳ τῷ καιρῷ καὶ ὑπὸ τούτων τῶν προσώπων λέγεσθαι , ταυτὶ δʼ οὐκ ἐπὶ τούτοις τοῖς πράγμασιν οὐδὲ μέχρι τούτου , δυσχεραίνουσιν , ὅμοιόν τι πάσχοντες τοῖς κεκρατημένοις ὑφʼ οἵας δή τινος ὄψεως ἔρωτι μὴ πολὺ ἀπέχοντι μανίας . ἐκεῖνοί τε γὰρ πάσας τὰς ἀρετάς , ὁπόσαι γίνονται περὶ μορφὰς εὐπρεπεῖς , ταῖς καταδεδουλωμέναις αὑτοὺς προσεῖναι νομίζουσι , καὶ τοὺς ἐξονειδίζειν ἐπιχειροῦντας , εἴ τι περὶ αὐτὰς ὑπάρχει σίνος , ὡς βασκάνους καὶ συκοφάνντας προβέβληνται · οὗτοί τε ὑπὸ τῆς μιᾶς ταύτης ἀρετῆς κεκαρωμένοι τὴν διάνοιαν ἅπαντα καὶ τὰ μὴ προσόντα τῷ συγγραφεῖ μαρτυροῦσίν · ἃ γὰρ ἕκαστος εἶναι βούλεται περὶ τὸ φιλούμενόν τε καὶ θαυμαζόμενον ὑφʼ ἑαυτοῦ , ταῦτα οἴεται . ὅσοι δʼ ἀδέκαστον τὴν διάνοιαν φυλάσσουσι καὶ τὴν ἐξέτασιν τῶν λόγων ἐπὶ τοὺς ὀρθοὺς κανόνας ἀναφέρουσιν , εἴ τε φυσικῆς τινος κρίσεως μετειληφότες εἴ τε καὶ διὰ διδαχῆς ἰσχυρὰ τὰ κριτήρια κατασκευάσαντες , οὔτε ἅπαντα ἐπαινοῦσιν ἐπʼ ἴσης οὔτε πρὸς ἅπαντα δυσχεραίνουσιν , ἀλλὰ τοῖς μὲν κατορθώμασι τὴν προσήκουσαν μαρτυρίαν ἀπονέμουσιν , εἰ δέ τι διημάρτηται μέρος ἐν αὐτοῖς , οὐκ ἐπαινοῦσιν .
Lemmas: ἐπεί δέ καί περί ὁ δημηγορία αὐτός ὁ δοκέω ἐγώ φανερός ποιέω ὑπέχω , ἐν ὅς οἴομαι τις ὁ ἄκρος ὁ συγγραφεύς εἰμί δύναμις , διαιρέω καί οὗτος διχή ὁ θεωρία εἰς τε ὁ πραγματικός μέρος καί εἰς ὁ λεκτικός χωρίς ὑπέρ ἑκάτερος ποιέω ὁ λόγος , ἄρχω ἀπό ὁ πραγματικός . ἐν ὅς πρῶτος μέν ἔχω μοῖρα ὁ ὁ ἐνθύμημα τε καί νόημα εὕρεσις , δεύτερος δέ ὁ ὁ εὑρίσκω χρῆσις · ἐκεῖνος μέν ἐν ὁ φύσις μάλα ἔχω ὁ ἰσχύς , οὗτος δέ ἐν ὁ τέχνη . οὗτος ὁ μέν πολύς ἔχω ὁ τεχνικός ὁ φυσικός καί διδαχή ἐλαχύς δέω θαυμαστός τις εἰμί παρά ὁ συγγραφεύς · φέρω γάρ ὥσπερ ἐκ πηγή πλούσιος ἄπειρος τις χρῆμα νόημα τε καί ἐνθύμημα περισσός καί ξένος καί παράδοξος . ὁ δέ πολύς ἔχω ὁ τεχνικός καί λαμπρός ποιέω φαίνω ὁ ἕτερος ἐνδεής ὁ δέω ἐπί πολύς . ὅσος μέν οὖν ἐκθαυμάζω αὐτός ὑπέρ ὁ μέτριος , ὡς μηδείς ὁ θεοφόρητος διαφέρω , διά ὁ πλῆθος ἔοικα ὁ ἐνθύμημα οὗτος ἔχω ὁ πάθος . ὅς ἐάν διδάσκω τις ἐπί ἕκαστος πρᾶγμα παρατίθημι ὁ λόγος , ὅτι οὗτος μέν οὐ εἰμί ἐπιτήδειος ἐν οὗτος ὁ καιρός καί ὑπό οὗτος ὁ πρόσωπον λέγω , οὗτος δέ οὐ ἐπί οὗτος ὁ πρᾶγμα οὐδέ μέχρι οὗτος , δυσχεραίνω , ὅμοιος τις πάσχω ὁ κρατέω ὑπό οἷος δή τις ὄψις ἔρως μή πολύς ἀπέχω μανία . ἐκεῖνος τε γάρ πᾶς ὁ ἀρετή , ὁπόσος γίγνομαι περί μορφή εὐπρεπής , ὁ καταδουλόω ἑαυτοῦ πρόσειμι νομίζω , καί ὁ ἐξονειδίζω ἐπιχειρέω , εἰ τις περί αὐτός ὑπάρχω σίνος , ὡς βάσκανος καί συκοφάνντης προβάλλω · οὗτος τε ὑπό ὁ εἷς οὗτος ἀρετή καρόω ὁ διάνοια ἅπας καί ὁ μή πρόσειμι ὁ συγγραφεύς μαρτυρέω · ὅς γάρ ἕκαστος εἰμί βούλομαι περί ὁ φιλέω τε καί θαυμάζω ὑπό ἑαυτοῦ , οὗτος οἴομαι . ὅσος δέ ἀδέκαστος ὁ διάνοια φυλάσσω καί ὁ ἐξέτασις ὁ λόγος ἐπί ὁ ὀρθός κανών ἀναφέρω , εἰ τε φυσικός τις κρίσις μεταλαμβάνω εἰ τε καί διά διδαχή ἰσχυρός ὁ κριτήριον κατασκευάζω , οὔτε ἅπας ἐπαινέω ἐπί ἴσος οὔτε πρός ἅπας δυσχεραίνω , ἀλλά ὁ μέν κατόρθωμα ὁ προσήκω μαρτυρία ἀπονέμω , εἰ δέ τις διαμαρτάνω μέρος ἐν αὐτός , οὐ ἐπαινέω .